text: Sydøstjyllands Politi på Twitter
  18 februar 2013 kl. 13.47
  Sydøstjyllands Politi er begyndt at bruge Twitter og vil blandt andet tweete om færdsel.
  Trafiksituationen på E45 er noget af det, som Sydøstjyllands Politi vil tweete om - og give relevant information og gode råd i forbindelse med aktuelle hændelser.
  Sydøstjyllands Politi håber også på, at Twitter kan bruges til at få hjælp fra borgerne til at kunne finde efterlyste gerningsmænd eller forsvundne. Også i krisesituationer vil Twitter i fremtiden indgå som en hurtig informationsvej til borgerne.
  Kommunikationschef i Sydøstjyllands Politi, Ulla Kaspersen, siger:
  - Vi har store forventninger til satsningen på Twitter, men vi skal lige finde vores "stil" og lægger nok lidt roligt ud.
  